OzLabs/hebrew-wiki-articles huggingface dataset:
פוצה די פאסה

פוצה די פאסה (באיטלקית: Pozza di Fassa, בלדינית: (Poza (de Fascia, בגרמנית: Potzach im Fasstal) היא עיירה, חלק ממועצת San Giovanni di Fassa בנפת טרנטו שבמחוז טרנטינו-אלטו אדיג'ה בצפון איטליה, כ-60 קילומטר צפונית לעיר טרנטו.

בשנת 2107 התגוררו ביישוב כ-2,200 תושבים. בתחומי היישוב נכללים הכפרים פרה די פאסה ומונזון. לפי מפקד אוכלוסין שנערך ב-2001, 88% מתושבי היישוב דוברי לדינית כשפת אם.

==היסטוריה==

פוצה די פאסה נכללה בטירול, אחת ממדינות אוסטריה בשנת 1803. הלחימה במסגרת מלחמת העולם הראשונה התרחשה גם באזור זה. לאחר המלחמה שב האזור לשליטה איטלקית. מאמצע המאה ה-20 החל התיירות באזור לפרוח.

במשאל תושבים שנערך בנובמבר 2016, הסכימו תושבי הרשויות פוצה די פאסה ו-ויגו די פאסה לרשות מקומית אחת סן ג'אן די פאסה.

==אנדרטאות ונקודות עניין==
==מבנים דתיים==
* כנסיית סאן לורנצו (Chiesa di San Lorenzo)
* כנסיית סאן ניקולו (Chiesa di San Nicolò)
* קאפלה דל קרוצ'יפיסו (Cappella del Crocifisso)

==כלכלה==
הענף הכלכלי החשוב ביותר ביישוב הוא ענף התיירות. התיירות מחולקת לתיירות קיץ ותיירות חורף. תיירות הקיץ כוללת בסיס לטיולים רגליים. תיירות החורף מתבססת על סקי. עמק די פאסה הוא אחד ממרכזי הסקי הגדולים בדולומיטים. ביישוב ישנה נקודת התחלה של רכבל. ביישוב בריכות שחייה, מתקני ספא וסאונות. ביישוב מוזיאון לתרבות הלדינית. בנוסף קיימות ביישוב כמה חוות בקר.

==קישורים חיצוניים==

* 

==הערות שוליים==

קטגוריה:טרנטינו - אלטו אדיג'ה: ערים
קליינטליזם

קליינטליזם (בעברית: תְּמוּרָנוּת) הוא מתן סחורות ושירותים לצורך תמיכה פוליטית, שלרוב כולל במשתמע או במפורש מגעי תן וקח.<ref name=":0"></ref> קליינטליזם כרוך בקשר א-סימטרי בין קבוצות פוליטיקאים ונבחרי ציבור ללקוחות.

אף על פי שהוצעו הגדרות רבות לקליינטליזם, לדברי המדען הפוליטי אלן היקן (Allen Hicken), בדרך כלל מקובל שישנם ארבעה מרכיבים יסודיים במערכות יחסים קליינטליסטיות:
* מערכת יחסים דיאדית: באופן פשוט, אלו מערכות יחסים דו-כיווניות.
* תלותיות: מסירת הטובות לאזרח מהפוליטיקאי או מהברוקר מותנית במעשים שנדרש לעשות האזרח מטעם הפוליטיקאי או המפלגה שמהם הוא מקבל את הטובות.
* היררכיה: הפוליטיקאי או המפלגה נמצאים בעמדת כוח גבוהה יותר מהאזרח שמקבל את הטובות.
* איטרציה: מערכת היחסים אינה חילוף דברים בצורה חד פעמית, אלא מתמשכת.<ref></ref>

== השלכות ==
השלכות הקליינטליזם הן על פי רוב שליליות, הוא פוגע בדמוקרטיה ובממשל והשלכותיו על הכלכלה אינן ברורות.

עקרון שלטון העם בדמוקרטיה, שנותן למצביעים את הכוח לתת דין וחשבון לנבחרי הציבור ולמעשיהם, מעורער על ידי הקליינטליזם. הסיבה לכך היא שתחת השפעת הקליינטליזם ההצבעות תלויות בסיפוק טובות ללקוחות ולא בביצוע של נבחרי הציבור בתפקידם. בנוסף לכך, הקליינטליזם מפר יסודות דמוקרטיים כמו חשאיות הבחירות ופיקוח על השלטון. דברים אלה מחלישים את המוסדות הדמוקרטיים ומשפיעים לרעה על יעילות הממשלה.<ref name=":3"></ref>

השחיתות ותפיסתה התבססו גם הן כקשורות בהדיקות עם מערכות קליינטליסטיות. יש לכך סיבות רבות. ראשית, לעיתים קרובות פטרונים מופיעים כמעל לחוק במערכות קליינטליסטיות רבות. יתרה מזאת, חלק מהמעשים במערכות קליינטליסטיות, כמו קניית הצבעות, יכולים להיות בלתי חוקיים מטבעם. לסיום, המשאבים הדרושים לפטרונים לתחזוקת המערכת הקלייטליסטית יכולים לחייב אמצעים בלתי חוקיים להשגת סחורות.

יש חוקרים הסבורים כי מכיוון שהפטרונים מתמקדים בהשגת טובין פרטיים, הם מזניחים טובין ציבוריים כמו כבישים ובתי ספר ציבוריים המסייעים להתפתחות כלכלית.<ref name=":4"></ref> בנוסף, חוקרים מציינים כי רדיפת בצע ושחיתות, שרווחים במערכות קליינטליסטיות, עלולים להשפיע לרעה על הכלכלה עצמה. עם זאת, עדיין קיימת אי ודאות רבה בהשפעות הכלכליות של הקליינטליזם.

== ראו גם ==
* שחיתות שלטונית
* קבלן קולות

==קישורים חיצוניים==
* 
* 

== הערות שוליים==

קטגוריה:פוליטיקה
קטגוריה:שחיתות
מגפת הקורונה בפולין

מגפת הקורונה, הגורמת למחלת נגיף הקורונה, התפשטה אל פולין בתחילת מרץ 2020.

== התפשטות המגפה ==
ב-4 במרץ הודיעה פולין על מקרה ראשון של הדבקה בנגיף הקורונה בשטחה.

ב-12 במרץ הודיעה פולין על מקרה מוות ראשון מנגיף הקורונה בשטחה.

בנוסף על כך, הודיעה פולין על סגירת כל בתי הספר ומרכזי התרבות ברחבי המדינה.

ב-13 במרץ הודיעה חברת התעופה הפולנית, LOT, על השהיית כל הטיסות בקווים אותן היא מפעילה.

ב-14 במרץ הודיעה ממשלת פולין כי היא אוסרת את כניסתם של אזרחים זרים עד ל-25 במרץ, עקב התפשטות נגיף הקורונה.

בנוסף על כך, הודיע ראש ממשלת פולין, מטאוש מורבייצקי על סגירת כל גבולות המדינה ונמלי התעופה הפאבים, המסעדות, הקזינו ומקומות הבילוי במדינה.

ב-16 במרץ הודיעה פולין על השהיית כל הטיסות הפנים-ארציות במדינה.

ב-16 באפריל הודיע ראש הממשלה הפולני, מטאוש מורבייצקי כי יקל המגבלות המוטלות על הציבור החל מ-20 באפריל המגבלות המוטלות במסגרת המאבק בנגיף הקורונה. ראש הממשלה מטאוש מורבייצקי הודיע כי תחילה ייפתחו מחדש הפארקים והיערות. עם זאת הוא הודיע כי גבולות המדינה יישארו סגורים לפחות עד 3 במאי.

==קישורים חיצוניים==

* WHO- [https://covid19.who.int/region/euro/country/pl תמונת תחלואה מתעדכנת]

==הערות שוליים==

קטגוריה:פולין: היסטוריה
פולין
פולין
קטגוריה:פולין: בריאות ורפואה
קטגוריה:2020 בפולין
קטגוריה:2021 בפולין
ויבורג (עיר בדנמרק)

ויבורג (בדנית: Viborg) היא עיר ביוטלנד שבדנמרק. היא משמשת כבירת אזור מידטילנד וכמקום מושבו של בית המשפט הגבוה המערבי של חצי האי יוטלנד.

== היסטוריה ==
ויבורג היא אחת הערים העתיקות ביותר בדנמרק, והוקמו בשטחה יישובים ויקינגיים במאה ה-8.<ref>[http://www.viborghistorie.dk/tidslinie/?periodfile= Viborg History]</ref> מיקומה המרכזי העניק לעיר חשיבות אסטרטגית רבה בעניינים פוליטיים ודתיים במהלך ימי הביניים.

== מבנים בעיר ==
קתדרלת ויבורג 
ויבורג מפורסמת בזכות קתדרלת ויבורג, שבנייתה החלה בשנת 1130 ונמשכה כ-50 שנה. הבניין נשרף עד היסוד ונבנה מחדש מספר פעמים. רק הקריפטה של הקתדרלה המקורית נשמרה. הקתדרלה מהווה את מקום הכת של הקדוש קירד מוויבורג, שהיה הדיקן של הקתדרלה. החלקים החדשים ביותר של הכנסייה נבנו במהלך תהליך שיקום בין 1864 ל־1876. הקתדרלה מפורסמת בזכות ציורים רבים של הצייר הדני יואקים סקובגארד, המתארים סיפורים מהתנ"ך. ליד הקתדרלה נמצא מוזיאון סקובגארד, שנוסד בשנת 1937.

לפני הרפורמציה הפרוטסטנטית הייתה ויבורג ביתם של חמישה מנזרים, וכ-12 כנסיות, כמה קפלות וקתדרלה. כיום נותרו רק הקתדרלה וכמה שרידים של הפרנציסקנים והמנזרים הדומיניקניים.

== ספורט ==
אצטדיון ויבורג 
מאז שנות התשעים זכתה ויבורג למוניטין כאחת הערים המובילות בדנמרק בתחום הספורט. קבוצת כדוריד הנשים בעיר (ספורט פופולרי בדנמרק) הפכה לאחת מחמשה המועדונים המובילים באירופה. בין השנים 1998–2008, הייתה קבוצת הכדורגל חברה בליגת העל הדנית, והגיעה לשיא בכל הזמנים כשזכתה בגביע הדני בשנת 2000.

ויבורג מארחת את פסטיבל ההליכה הבינלאומי השנתי של Haervejsmarchen, שנמשך יומיים, ומושך אליו באופן קבוע 8,000 משתתפים, כולל רבים מחוץ לדנמרק. הוא כולל מסלולים מסומנים למרחקים של עד כ-45 ק"מ ביום.<ref></ref> ההליכה קשורה לאיגוד ההליכה של IML.<ref></ref>

== בתרבות הפופולרית ==
בספר המדע הבדיוני "The Corridors of Time" מאת פול אנדרסון, סופר דני-אמריקאי שחקר את ההיסטוריה הדנית, מתרחש חלק גדול מהעלילה בוויבורג של המאה ה-16. הגיבור – מטייל בזמן אמריקני מהמאה ה-20 – מגיע לעיר בשנת 1535 ומסתבך עם חסידיו של המלך המודח כריסטיאן השני ושל מנהיג המורדים האיכר סקיפר קלמנט , העומדים בפני רדיפות פראיות בעיר.

== קישורים חיצוניים ==

* 
* 

== הערות שוליים ==

קטגוריה:דנמרק: ערים
משטרת ולדיווסטוק

משטרת ולדיווסטוק (ברוסית: Полиция Владивостока), בשמה הרשמי: מינהל משרד הפנים בעיר ולדיווסטוק (ברוסית: Управление МВД России по г. Владивостоку) הוא גוף האכיפה והשיטור בעיר ולדיווסטוק. זהו אחד מגופי המשטרה הגדולים ביותר ברוסיה והגדול ביותר בפרימוריה.

משטרת ולדיווסטוק הוקמה לראשונה בשנת 1880 וכיום המשטרה היא האחראית הבלעדית על אבטחת העיר בעת שנערכים בה אירועים בינלאומיים גדולים. מפקד משטרת העיר מתמנה ומפוטר על ידי מושל פרימוריה על פי המלצת שר הפנים של פרימוריה הממונה על המשטרה.
==היסטוריה==
כוח השיטור בעיר הוקם לראשונה בשנת 1876 עם צוות של 12 שוטרים בראשות מפקד המשטרה - סרן שסטינסקי. ב-8 באפריל 1880 זו אורגנה לכדי הנהלת משטרת העיר ולדיווסטוק (Владивостокское городское полицейское управление), במסגרת מחלקת המשטרה של האימפריה הרוסית.

משטרת העיר במתכונתה המודרנית אורגנה בשנת 1922 כחלק ממועצת הביצוע של העיר, כאשר משרד הפנים נותר לגוף המנהל ולאורך השנים גוף המשטרה העירוני אורגן מספר פעמים.

בשנת 1991 מספר מחלקות הוקמו במשטרה בהן המחלקה למאבק בפשעים כלכליים והמחלקה למאבק בפשע מאורגן. מאז העשור הראשון של המאה ה-21 המשטרה סופגת ביקורת רבה על אלימות מופרזת כנגד אזרחים, בעיקר בדיכוי הפגנות מחאה.

בשנת 2011 אורגנה מחדש כגוף שיטור פדרלי וכסניף של משרד הפנים בוולדיווסטוק.

==המשטרה בתרבות==
מחלקת הבילוש של משטרת ולדיווסטוק כיכבה בסרט ההרפתקאות "השותף".

== קישורים חיצוניים==
* 
* 

קטגוריה:ולדיווסטוק
קטגוריה:משרד הפנים (רוסיה)
ולדיווסטוק
קורט שלזינגר

קורט שלזינגר (בגרמנית: Kurt Schlesinger; 17 בדצמבר 1902, שמלקלדן, גרמניה – 1964, ארצות הברית) היה מכונאי יהודי וניצול השואה, אסיר במחנה הריכוז וסטרבורק ובעל תפקיד מנהלתי בכיר במחנה זה מטעם השלטונות הנאציים.

==חייו==
בשנת 1937 נישא שלזינגר לתאה פרנסיס קליין (ילידת 1913) מנירנברג. בליל הבדולח ספגו בני הזוג איומים על חייהם וב-12 בינואר 1939 ברחו לאמסטרדם, שם הושמו במעצר, כאזרחי מדינת אויב, עד סוף השנה.

===בווסטרבורק===
ב-6 במרץ 1940 נכלאו קורט שלזינגר ותאה במחנה המעבר וסטרבורק, שם עבד שלזינגר בתחילה ככורה.

בפברואר 1942 הועלה שלזינגר לדרגת קצין הראשי של שירות הסדר היהודי. סגנו היה היינץ טודטמן . משימתו העיקרית של שלזינגר הייתה ניהול מרשם האסירים והכנת רשימות הגירוש למשלוחי היהודים והצוענים מווסטרבורק למחנה הריכוז וההשמדה אושוויץ, למחנה ההשמדה סוביבור ולגטו טרזיינשטט. האסירים הראשונים בווסטרבורק היו בעיקר יהודים-גרמנים. שלזינגר השתמש בעמדת ההנהגה שלו כדי להגן על בני ארצו, יהודים-גרמנים, מפני גירוש ובמקומם הציב בעיקר אסירים יהודים הולנדים ברשימות הגירוש.

שלזינגר נהג להתלבש בסגנון פרוסי - במכנסיים, מגפיים, מעיל עור וכובע קצינים. הוא לקח מדי פעם כסף וחפצי ערך בתמורה להגנה מפני גירוש או בתמורה לקביעת יעד גירוש חלופי ועדיף, למשל לטרזיינשטט במקום לאושוויץ. הוא ניהל את השוק השחור במחנה. אתי הילסום, עדה בת זמנו וקורבן אושוויץ, תיארה את שלזינגר כיד ימינו של מפקד המחנה. בימי הגירושים הוא הופיע עם שומרי האס אס על הרציף כדי לפקח על המשלוחים.

===לאחר השואה===
ב-11 באפריל 1945 מסר אלברט גמקר את הנהלת המחנה לשלזינגר, שבאותו יום מסר את התפקיד לאדריאנוס ואן אס, נוצרי שעמד בראש מנהלת המזון במחנה מאז 1942. מחנה המעבר וסטרבורק שוחרר למחרת על ידי כוחות מהצבא הקנדי. האס-אס השמיד את רשימות הגירוש בימים שלפני השחרור, אולם שלזינגר הסתיר עותק שלהן ומסר את העותק לבעלות הברית. בשנת 1946 נפתחו הליכים נגד שלזינגר ובעלי תפקידים אחרים, אך הסתיימו ללא הרשעה. במשפט גמקר בשנת 1949 בפני בית הדין המיוחד בלייוורדן, העיד שלזינגר כעד מטעם ההגנה.

שלזינגר ואשתו תאה היגרו ב-19 בינואר 1951 באוניה מרוטרדם לניו יורק. בשנת 1973, כעשור לאחר מותו של שלזינגר, התנהל הליך נוסף נגד גמקר, לגביו סברו החוקרים שעדותו של שלזינגר רלוונטית. תאה שלזינגר סירבה להעיד נגד גמקר בקונסוליה הגרמנית. היא נפטרה בג'קסונוויל, פלורידה בשנת 2002.

==קישורים חיצוניים==

==הערות שוליים==

קטגוריה:מהגרים מגרמניה לארצות הברית
קטגוריה:ניצולי השואה
קטגוריה:יהודים גרמנים
קטגוריה:יהודים משתפי פעולה עם הנאצים
קטגוריה:גרמנים שנולדו ב-1902
קטגוריה:גרמנים שנפטרו ב-1964
11:11 (נומרולוגיה)

דוגמה למספר בשעון, 11/11/11 11:11:11
נומרולוגים טוענים שאירועים שקשורים לשעה 11:11 מופיעים לעיתים קרובות יותר ממה שניתן להסביר באופן אקראי או כצירוף מקרים ומהווים דוגמה לסינכרוניזם.<ref>Geller, Uri. [http://www.uri-geller.com/articles/11.htm "The 11:11 phenomenon."] 2006. Web. 22 Dec. 2014.</ref> לטענת אחרים הבטה בשעון בשעה 11:11 מראה אותות לנוכחות ישות רוחנית.<ref></ref><ref></ref> עם זאת, ספקנים אומרים כי הדוגמאות לתופעות 11:11 באירועים עולמיים הן דוגמאות לכשל לוגי מסוג פוסט הוק (מתאם אקראי)<ref></ref> והטיה לאישור.<ref></ref>

== חשיבות התיארוך ==
מסיבות שונות, אנשים מייחסים סוגים שונים של משמעות לתאריכים ולמספרים. לדוגמה, "השעה האחת עשרה של היום האחד עשר בחודש האחד עשר", 11:00 בבוקר (זמן פריז) 11 בנובמבר 1918, אז נכנסה לתוקף שביתת הנשק שסיימה את מלחמת העולם הראשונה, שעה שנבחרה על ידי המדינות הלוחמות לסיום המלחמה. בנוסף, ב-11 בנובמבר 2011, או "11/11/11", נרשמה עלייה במספר הזוגות המתחתנים באזורים שונים ברחבי העולם, כולל ארצות הברית<ref name="US 11-11-11 Marriages"></ref> וברחבי יבשת אסיה.<ref name="Asian 11-11-11 Marriages"></ref>

== ראו גם ==
* דיסקורדיאניזם
* אפופניה

== קישורים חיצוניים ==
* [http://skepdic.com/lawofnumbers.html חוק המספרים]

== הערות שוליים ==

קטגוריה:העידן החדש
קטגוריה:מיסטיקה
ג'וסי ג'יי

ג'ורדן מייקל יוסטון (באנגלית: Jordan Michael Houston; נולד ב-5 באפריל 1975), ידוע בשם הבמה ג'וסי ג'יי (Juicy J), הוא ראפר, מפיק מוזיקלי, זמר, פזמונאי ומנהל מוזיקלי אמריקאי.

== קריירה ==
ב-1991, היה ג'וסי ג'יי אחד המייסדים של הרכב ההיפ הופ ת'רי 6 מאפיה. ב-1995 הוציאו את אלבום הבכורה שלהם, Mystic Stylez. האלבום זכה לתשבחות רבות.<ref></ref> ב-2002, הוציא את אלבום הסולו הראשון שלו, Chronicles of the Juice Man. האלבום זכה לתשבחות רבות ומוקם במקום ה-4 במצעד האלבומים העצמאיים של בילבורד.<ref></ref><ref></ref>

ב-2009 הוציא את אלבום הסולו השני שלו, Hustle Till I Die. האלבום לא זכה להצלחה מסחרית.<ref></ref>

ב-2013 הוציא את אלבום הסולו השלישי שלו, Stay Trippy.<ref></ref> האלבום הופק על ידי הראפר ויז קאליפה, שגם התארח בו. האלבום הגיע למקום השני במצעד אלבומי ה-R&B/היפ-הופ וזכה לשבחים רבים ממבקרי המוזיקה.<ref></ref><ref></ref>

ב-2014 התארח בשיר "Dark Horse" של הזמרת קייטי פרי, שהיה ללהיט והגיע למקום הראשון במצעד הבילבורד הוט 100.

ב-2017 הוציא את אלבום הסולו הרביעי שלו, Rubba Band Business. האלבום כולל הופעות אורח של אייסאפ רוקי, ויז קאליפה, דנזל קארי, טיי דולה סיין, אופסט, טראוויס סקוט וטורי ליינז.<ref></ref>

== דיסקוגרפיה ==
=== אלבומי אולפן ===
* 2002: Chronicles of the Juice Man
* 2009: Hustle Till I Die
* 2013: Stay Trippy
* 2017: Rubba Band Business

== קישורים חיצוניים ==

* 

== הערות שוליים ==

קטגוריה:ראפרים אמריקאים
קטגוריה:מפיקים מוזיקליים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:מנהלים מוזיקליים
קטגוריה:זוכי פרס המוזיקה של MTV אירופה
קטגוריה:אמני קולומביה רקורדס
קטגוריה:מפיקי היפ הופ אמריקאים
קטגוריה:בכירים בתעשיית המוזיקה האמריקאית
קטגוריה:אמריקאים שנולדו ב-1975
משטרת פרימוריה

משטרת פרימוריה, רשמית מינהל פרימוריה לענייני פנים (ברוסית: Управления МВД России по Приморскому краю), היא מחלקת המשטרה של פרימוריה במזרח רוסיה.

המשטרה משרתת אוכלוסייה של 1.9 מיליון, כולל אוכלוסייה מקומית ואלפי התיירים והמבקרים האחרים. מטה המחלקה ממוקם בעיר הגדולה ביותר באזור: ולדיווסטוק. בעיר עצמה פועל כוח המשטרה העירוני, המדווח למשטרת פרימוריה.

== היסטוריה ==
משטרת פרימוריה הוקמה לראשונה ב-8 באפריל 1880 מתוך הנהלת משטרת העיר ולדיווסטוק (Владивостокское городское полицейское управление). לפני כן, בעיר החל משנת 1876 הופעל צוות של 12 שוטרים בראשות מפקד המשטרה - סרן שסטינסקי.

בשנת 1891 המשטרה העירונית הופעלה על ידי חיל הז'נדרמים ונולדה מחלקת המשטרה של הרכבת. בשנת 1898, בוולדיווסטוק נוצר פיקוד מצודת ולדיווסטוק. בשנת 1907, נוצרה מחלקת הבילוש הראשונה שהוקמה כמחלקה של האוכרנה שהייתה הרשות המקומית לחקירה פוליטית. באוגוסט 1909 הוקמה המחלקה לחקירות פליליות. בשנת 1910, במסגרת מחלקת משטרת העיר ולדיווסטוק, הוקמה משטרה סינית, לאסירים סיניים.

בשנת 1918, המשטרה הצארית התפרקה ובמקומה נוצר קומיסריון הפנים העממי תחת נ.ק.ו.ד. והמשטרה האזורית נודעה כמיליציה המקומית. בנובמבר 1922, נוצרה המשטרה המחוזית הימית, שהייתה כפופה לממשלת העיר, המחוזות והעיירות. בשנת 1946, משרד קומיסריון הפנים העממי המקומי הפך למינהל האזורי של משרד הפנים של ברית המועצות. באוגוסט 1950 אורגנה המשטרה מחדש והוקמו שלוש מחלקות חדשות: כמה שירותי משטרה, המחלקה נגד גנבת רכוש סוציאליסטי ונוצר אגף מודרני לחקירות פליליות.

המיליציה האזורית המשיכה לעבוד עד לפיזור ברית המועצות, ואחריה. בשנת 2011 המיליציה האזורית הפכה לחלק מהמשטרה הפדרלית, עם השבת השם הצארי הישן של המשטרה.
== קישורים חיצוניים ==
* 

קטגוריה:משרד הפנים (רוסיה)
רואים רחוק

"רואים רחוק" היא עמותה ללא כוונת רווח שהוקמה בשנת 2015.

במקור, החלה בשנת 2008 כפרויקט חברתי של קשת בשם "רואים רחוק", אותו הקימו מרב דמרי והבמאים רן טל וטלי שמש. במסגרת הפרויקט, מוסד מסלול הכשרה ארוך טווח לליווי בני נוער בסיכון מהפריפריה החברתית והגאוגרפית, המגיעים מאוכלוסיות הנמצאות בתת-ייצוג על המסך הישראלי ועל סדר היום הישראלי. יוצרים, במאים ועובדי קשת ליוו את בני הנוער מגיל 16 דרך הבאתם ללימודים במוסדות להשכלה גבוהה ועד להטמעתם בתעשיית הטלוויזיה, הקולנוע והאמנות הישראלית.

בשנת 2015, הוקמה עמותת "רואים רחוק", אשר פועלת במטרה ליצור לבני נוער הזדמנות אמיתית לשבור את תקרת הזכוכית האישית שלהם, באמצעות מיצוי הפוטנציאל האישי שלהם בעולמות היצירה והמסך.

בספטמבר 2020, זכתה העמותה באות הנשיא למתנדב לשנת תש"ף 2020, המוענק מדי שנה ליחידים וגופים שפעילותם ההתנדבותית מייצרת תרומה ייחודית לטובת המדינה והחברה בישראל. האות הוענק ל"רואים רחוק" בטקס שנערך בבית הנשיא בירושלים, על ידי נשיא המדינה ראובן (רובי) ריבלין, על הענקת הזדמנות לבני נוער בסיכון להשתלב בעולם התקשורת, האמנות והיצירה.

משנת 2015, מרב דמרי מכהנת כמנכ"לית העמותה. משנת 2018, יואב נחשון מכהן כיו"ר הוועד המנהל של העמותה, בו נמצאות טלי ורניה, לילך סיגן וטלי גורן, סמנכ"לית התקשורת והרגולציה בקשת. שותפים מרכזיים של העמותה הם קרן אדמונד דה רוטשילד והג'וינט.<ref></ref>

== פעילות ==
במסגרת העמותה, יוצרים ובמאים ישראלים, בהם טלי שמש, רן טל, דוד אופק, רני בלייר, תאופיק אבו ואיל ושלומי אלקבץ, מתנדבים ומכשירים את בני הנוער ליצור אמנות ולעסוק בתקשורת במרכזים ברחבי הארץ, בין היתר ברמלה-לוד, שכונת דורה בנתניה, באר שבע, ירושלים, אשדוד, שפרעם, נצרת וחיפה. בהמשך המסלול, מממנת העמותה מלגות לימודים אקדמאיות מלאות ומלגות מחייה, ועם סיום התואר, מסייעת לסטודנטים הבוגרים להשתלב בתעשייה ובשוק התעסוקה בתחום. בין בוגרי העמותה: השחקנים פיראס נסאר ("פאודה"), שאדי מרעי ("הנערים", "פאודה"), מאור לוי ("בני אור", "בתולים") ושירז אדרי ("להעיר את הדב").

נכון לשנת 2021, מאות בני נוער סיימו את פעילותם במרכזי העמותה ועשרות מבוגרי העמותה לומדים תחת מלגה מלאה במוסדות להשכלה גבוהה בקולנוע, טלוויזיה ואמנות, בהם "סם שפיגל", האקדמיה למוסיקה בירושלים, "שנקר", "ניסן נתיב", בית הספר למוסיקה "רימון", אוניברסיטת תל אביב והאקדמיה לאמנות "בצלאל".

בשנים 2018–2019, 140 נערים ונערות עברו הכשרה במרכזי העמותה, מתוכם 40 מהם עברו הכשרה במרכז מעורב של יהודים וערבים. 60 נכנסו לקבוצת הבוגרים, במסגרתה תעזור להם העמותה להתקבל ללימודים גבוהים ו-20 סטודנטים לומדים במוסדות להשכלה גבוהה.

== קישורים חיצוניים ==
* 

==הערות שוליים==

קטגוריה:ישראל: עמותות
יחסי לסוטו–רוסיה

יחסי לסוטו–רוסיה הם היחסים הדו-צדדיים שבין ממלכת לסוטו לבין הפדרציה הרוסית.

== תקופת ברית המועצות ==
ברית המועצות ולסוטו כוננו יחסים דיפלומטיים ביניהן ב-1 בפברואר 1980. באותה עת, שגריר ברית המועצות במוזמביק היה אמון על היחסים עם לסוטו. כמה שנים לאחר מכן ב-24 באפריל 1983 מונה יורי ספלב לשגריר הסובייטי הראשון בלסוטו והוא הגיש את כתב ההאמנה שלו למלך לסוטו ב-9 ביוני.

הרקע לכינון היחסים עם הגוש הקומוניסטי היה פשיטה שערכה דרום אפריקה על הבירה מסרו ב-9 בדצמבר 1982. לאחר ביקורים בסין ובמדינות נוספות הודיע ראש ממשלת לסוטו ליובואה ג'ונתן במאי 1983 על כך שסין וברית המועצות יקימו שגרירויות בממלכה. ממשלת דרום אפריקה הגיבה בזעם על ההודעה וציינה את הבטחתו מ-1965 שלא לאפשר הקמת שגרירות קומוניסטית בלסוטו כל עוד יכהן כראש ממשלה.

כסימן לעליית הנוכחות של הקג"ב בלסוטו, עלתה רמת היחסים בין המדינות כשבמאי 1985 הסובייטים מינו את השגריר-תושב הראשון שלהם בלסוטו. בדצמבר אותה שנה ביקר במוסקבה שר החוץ של לסוטו וחתם על הסכמים לשיתוף פעולה מדעי ותרבותי, וכן על הסכמי כלכלה וטכנולוגיה. עם זאת, הניסיונות הסובייטים להרחיב את השפעתם במדינה חוו נסיגה לאחר שב-1986 נערכה בלסוטו הפיכה בתמיכת דרום אפריקה שהביאה להורדת ראש הממשלה ג'ונתן מכס השלטון.

== הפדרציה הרוסית ==
=== קשרים דיפלומטיים ===
שגריר לסוטו במוסקבה עד [[2012, מקאסה נייפיסי, נותן את כתב ההאמנה שלו לראש ממשלת רוסיה דמיטרי מדבדב, 5 בפברואר 2010]]
לסוטו הכירה בפדרציה הרוסית ב-24 בינואר 1992 כיורשתה של ברית המועצות אחרי התפרקותה של האחרונה. כמה חודשים לאחר מכן, באוגוסט אותה שנה נסגרה שגרירות רוסיה במסרו לצד האמנת שגריר רוסיה בדרום אפריקה כשגריר האמון גם על היחסים עם לסוטו.

=== קשרים תרבותיים ===
מראשית היחסים בין המדינות, כמה עשרות אזרחי לסוטו למדו במוסדות רוסיים להשכלה גבוהה. כמה מהם מונו לאחר מכן לתפקידים בכירים בממשל של לסוטו. כמו כן, מאז 1996 רוסיה מחלקת מדי שנה לאזרחי לסוטו שלוש מלגות ללימודי תואר ראשון ומלגה אחת ללימודים לתארים מתקדמים יותר.

== קישורים חיצוניים ==

== הערות שוליים ==
יולי גוסמן

יולי סולומונוביץ' גוסמן (נולד ב-8 באוגוסט 1943, באקו) הוא במאי קולנוע ותיאטרון יהודי סובייטי, רוסי-אזרי. הוא המייסד ומנכ"ל פרס ניקה היוקרתי.

== ביוגרפיה וקריירה ==
יולי גוסמן נולד בבאקו, אזרבייג'ן לרופא הצבאי סולומון גוסמן והפרופסור לולה בארסוק, לימים מתורגמנית ופרופסור באוניברסיטת אזרבייג'ן לשפות. אחיו מיכאיל הוא סגן נשיא סוכנות הטלגרף הרוסית.

בשנת 1966 סיים יולי גוסמן את האוניברסיטה לרפואה של אזרבייג'ן, בוגר הפקולטה לטיפולים, ובשנת 1970 סיים תואר שני בפסיכולוגיה ופסיכיאטריה. הוא כתב עבודת מחקר כדי להגן על עבודת גמר בתואר רפואי אחר, אך בחר שלא לעשות כן לאחר שהתקבל לקורסי הבימוי הגבוה לקולנוע בגוסקינו. עם סיום לימודיו בשנת 1976 עבד ב"אזרבייג'נפילם", שם יצר וביים מופעי במה והיה במאי תוכנית החדשות הסאטירית "מוזלאן". בשנות השבעים והשמונים עבד כמנהל ובמאי התיאטרון הממלכתי של אזרבייג'ן לקומדיה מוזיקלית ותיאטרון הזמר. הוא ביים שבעה סרטים, כולל מחוץ לברית המועצות (בארצות הברית, יפן וסין).

בשנים 1965–1972 היה ראש נבחרת הק.ו.ן של באקו. הוא הציג את התרגול האחיד לכל צוותי ק.ו.ן והפך לאחד האישים המזוהים יותר מכל עם המשחק והשתתף במרבית הרכבי השיפוט של המשחק מאז.

בשנת 1993 הוא נבחר לציר הדומה הממלכתית של הדומה הראשונה (1993–1995). בשנים 1988–2002 שימש גוסמן כיו"ר מרכז הקולנוע (Dom Kino) במוסקבה. בשנים 1996–2000 אירח את התוכנית "הנושא" ותוכנית האירוח השבועית "ערב עם יולי גוסמן" בערוץ הראשון. בשנת 1996 ייסד והיה לאחד המנכ"לים של הקונגרס היהודי-רוסי. בשנת 2004 הוענק לו מסדר הידידות.

==חיים אישיים==
הוא נשוי לולידה גוסמן, מורה לצרפתית ומרצה במחלקה לשפות סלאביות באוניברסיטת ג'ורג'טאון. יש להם בת בשם לולה ונכד בשם מקסימיליאן.

== קישורים חיצוניים ==

* 

קטגוריה:יהודים חברי הפרלמנט הרוסי
קטגוריה:חברי הדומה הממלכתית
קטגוריה:רופאים יהודים אזרים
קטגוריה:באקו: אישים
קטגוריה:במאי תיאטרון יהודים
קטגוריה:במאי קולנוע סובייטים
קטגוריה:במאי קולנוע יהודים
קטגוריה:פוליטיקאים יהודים אזרים
קטגוריה:מקבלי עיטור הידידות (רוסיה)
קטגוריה:רוסים שנולדו ב-1943
גוסקינו

גוסקינו (ברוסית: Госкино) הוא השם המקוצר של הוועדה הממלכתית לקולנוע (ברוסית: Государственный комитет по кинематографии СССР) של ברית המועצות. זה היה הגוף המאסדר הממלכתי המרכזי להפקת הסרטים הסובייטים. 

== היסטוריה ==
ארגון ההפקה וההפצה הראשי הראשון של סרטים ברפובליקה הסוציאליסטית הפדרטיבית הסובייטית הרוסית עד שנת 1924 היה גוסקינו; גוף זה הוחלף על ידי "סובקינו" משנת 1924 עד 1930, ואז הוחלף ב"סויוז'קינו" בשנת 1930, שהייתה סמכות שיפוט בכל ברית המועצות עד 1933, אז הוחלפה על ידי GUKF (המנהלה הראשית לתעשיית הקולנוע והתצלום, בראשות בוריס שומיאצקי); אשר שוב הוחלף בשנת 1939, הפעם על ידי הוועדה המרכזית לענייני קולנוע שהתקיימה עד שנת 1946, אז הוחלפה על ידי המשרד הממשלתי לקולנוע. 

בהמשך, בשנת 1963, נוצר גוסקינו על פי צו נשיאות הסובייט העליון של ברית המועצות ב-23 במרץ 1963 בשם הוועדה הממלכתית לקולנוע של מועצת השרים של ברית המועצות. בשנים 1965 עד 1972 נקרא בשם ועדת הקולנוע של מועצת השרים. בשנים 1972 - 1978 הוחזר לוועדה שמה המקורי. משנת 1978, עד לפירוקה בשנת 1991, היא נקראה הוועדה הממלכתית של ברית המועצות לקולנוע. 

בשנת 1991 בוטל גוסקינו על פי החלטת הממשלה מ-14 בנובמבר 1991. 
== חידוש ==
בשנת 1992 הוקמה רוסקינו, ששמה שונה מאוחר יותר לוועדה הממלכתית של הפדרציה הרוסית לקולנוע (כגוף ממשלתי עליון האחראי על תעשיית הקולנוע במדינה).<ref>http://www.panorama.ru/prav/goskino.shtml (Russian)</ref> שניהם ביצעו תפקידי ניהול כללי וצנזורה. בסופו של דבר רוסקינו פורקה במאי 2008, לאחר צו נשיאותי עליו חתם פוטין.<ref>[http://www.mnogozakonov.ru/catalog/date/2000/5/17/16328/ President of Russian Federation. Order (Указ) May 17, 2000, N 867]</ref> 
== נשיאי גוסקינו ==
* 1963–1972 אלכסיי רומנוב<ref name="birb"></ref> 
* 1972–1986 פיליפ ירמש 

==קישורים חיצוניים==

== הערות שוליים ==

קטגוריה:קולנוע בברית המועצות
מגפת הקורונה בהונגריה

מגפת הקורונה, בה חלו רבים במחלת נגיף הקורונה בהונגריה, התפשטה אל המדינה בתחילת מרץ 2020.

== התפשטות המגפה ==
ב-4 במרץ הודיע משרד הבריאות ההונגרי כי שני מקרים ראשונים של נגיף הקורונה נתגלו בשטח המדינה, לאחר ששתי בדיקותיהם של סטודנטים איראניים הלומדים בהונגריה הראו תוצאה חיובית.

ב-7 במרץ בוטלו הטקסים הלאומיים לציון יום השנה למהפכה ההונגרית ב-15 במרץ. ערים ועיירות שונות קיבלו החלטות לבטל את האירועים החגיגיים בתחומן.<ref></ref><ref></ref><ref></ref><ref></ref><ref></ref> יריד עבודות שתוכנן להתקיים בין 18 ל-19 במרץ באוניברסיטת הטכנולוגיה והכלכלה בבודפשט נדחה אף הוא.<ref></ref>

ב-8 במרץ דווח כי שירות האמבולנסים הלאומי החל לספק יותר אמבולנסים ברחבי הארץ כדי להקל על הטיפול בהגדלת החולים,<ref></ref> ונאסר לבקר מישהו בבית חולים או בכל מוסד חברתי המספק שהות לטווח ארוך.<ref></ref>

ב-11 במרץ הכריזה הונגריה על מצב חירום לאומי בשל התפשטות נגיף הקורונה.<ref></ref> בנוסף על כך, הוחלט לעלות את תדירות החיטוי ברכבי התחבורה הציבורית בבודפשט, וכלל השימוש רק בדלת הראשונה לעלייה הופסק כדי להפחית את הצפיפות.<ref></ref> נאסרו אסיפות פומביות בחלל סגור עם יותר ממאה איש, אירועים ספורטיביים שיכולים למשוך יותר מ-500 צופים מאחורי דלתות סגורות ותוכניות מט"ח היו מושעות. אוניברסיטאות הצטוו להשעות שיעורים באופן אישי ולעבור לקורסים מקוונים.<ref name="origo.hu"></ref><ref name="index.hu"></ref><ref name="hirado.hu"></ref>

בתי ספר יסודיים ותיכוניים הוחרגו בתחילה מהסגירה, בשל הערכה ראשונית כי לנגיף הקורונה לא תהיה השפעה חמורה כל כך על ילדים.<ref name="origo.hu"/><ref name="index.hu"/><ref name="hirado.hu"/> משרד הכושר האנושי המליץ לבתי הספר להשהות את טיולי השטח, שיעורים באוויר הפתוח ותוכניות חילופי דברים.<ref></ref> ב-12 במרץ סגרה הונגריה את כל האוניברסיטאות בכל רחבי המדינה בשל ההכרזה על מצב חירום לאומי.<ref></ref>

ב-13 במרץ הודיע ראש ממשלת הונגריה, ויקטור אורבן כי בתי ספר יסודיים ותיכוניים ייסגרו לשיעורים אישיים החל מ-16 במרץ.<ref></ref> כמו כן, הוחלט על כללים דומים גם במישקולץ כללים דומים לגבי עלייה בתחבורה ציבורית כפי שהונהגו בבודפשט.<ref></ref>

ב-15 במרץ הודיעה הונגריה על מקרה מוות ראשון מנגיף הקורונה בשטחה.

ב-16 במרץ הודיעה ממשלת הונגריה על סגירת גבולותיה המשותפים עם מדינות עמן היא גובלת, בנוסף הוכרז כי המדינה תאפשר כניסה לאזרחים הונגרים בלבד.<ref></ref> בנוסף על כך, הודיע ראש הממשלה אורבן על הגבלות נוספות, כולל ביטול כל האירועים ואיסור על מסעדות ובתי קפה לפעול מעבר לשעה 15:00. רק חנויות מכולת ובתי מרקחת הורשו להישאר פתוחה.<ref name="ReferenceA"></ref><ref name="ReferenceA"/>

ב-17 במרץ הודיע המנתח הכללי כי המעבדה לבטיחות הלאומית של המרכז לביטחון הבריאות הלאומי הצליחה לבודד את נגיף הקורונה מדגומת דם של חולה קורונה הונגרי, בו תוכל להשתמש למחקרים וייצור לחיסון חדש כנגד הנגיף.<ref></ref><ref></ref>

באותו יום, סגרה הונגריה את כל בתי הספר ברחבי המדינה וזאת לאחר שראש ממשלת הונגריה, ויקטור אורבן, הודיע על כך ב-13 במרץ.<ref></ref>

ב-27 במרץ הודיע ראש ממשלת הונגריה, ויקטור אורבן, על סגר כללי בכל רחבי הונגריה בשל התפשטות הנגיף.<ref></ref><ref></ref>

ב-30 במרץ אושר בפרלמנט בהונגריה להכריז על מצב חירום ללא הגבלת זמן. במסגרת החוק יוטל עונש מאסר של עד חמש שנים על מפיצי "ידיעות שקריות". החוק אינו מגדיר במפורש מהן חדשות כזב.

==קישורים חיצוניים==

* 

== הערות שוליים ==

הונגריה
הונגריה
קטגוריה:הונגריה: בריאות ורפואה
קטגוריה:הונגריה: היסטוריה
אוניברסיטריו דה דפורטס

קלוב אוניברסיטריו דה דפורטס (בספרדית: Club Universitario de Deportes), המכונה בקיצור אוניברסיטריו, או "לַה אוּ" (La U, ה-"U"), הוא מועדון ספורט מהעיר לימה הנחשב לאחד מהמובילים בפרו. המועדון נוסד ב-7 באוגוסט 1924 על ידי סטודנטים מהאוניברסיטה הלאומית הראשית סן מרקוס תחת השם "פדרסיון אוניברסיטריה", ועיקר פרסומו בשל קבוצת הכדורגל שלו המשחקת בליגת העל הפרואנית, ליגה שבה מחזיקה הקבוצה בשיא רצף ההשתתפויות בעונותיה - מאז הקמת הליגה ב-1928, ובשיא הזכיות בה - 26.

המועדון נחשב לאחד משלושת המועדונים הגדולים בפרו, יחד עם אליאנסה לימה, איתה היא חולקת את ה"סופרקלאסיקו של הכדורגל הפרואני", וספורטינג קריסטל, שהמפגשים מולה מכונים "הקלאסיקו המודרני".

ברמה הבינלאומית, אוניברסיטריו הופיעה ב-31 מהדורות של גביע ליברטדורס (נכון לעונת 2020), כשהישגה הגדול ביותר היה ההגעה לגמר הטורניר ב-1972, אז הפסידה לאינדפנדיינטה מארגנטינה.
ץ
כמו כן, הקבוצה זכתה בשנת 2011 בעונה הראשונה של גביע ליברטדורס עד גיל 20, כשגברה על בוקה ג'וניורס הארגנטינאית.

החל משנת 2000, אצטדיונה הביתי של הקבוצה הוא אצטדיון המונומנטל U, אשר מכיל 80,093 מקומות ישיבה והוא הגדול באצטדיוני אמריקה הדרומית.

מלבד כדורגל גברים ונשים, המועדון מיוצג גם בענפים נוספים, בהם כדורסל, כדורעף וקטרגל.

==תארים==
;טורנירים לאומיים
*ליגת העל הפרואנית (27) - 1929, 1934 1939, 1941, 1945, 1946, 1949, 1959, 1960, 1964, 1966, 1967, 1969, 1971, 1974, 1982, 1985, 1987, 1990, 1992, 1993, 1998, 1999, 2000, 2009, 2013, 2023
** סגנויות (14) -	1928, 1932, 1933, 1940, 1955, 1965, 1970, 1972, 1978, 1984, 1988, 1995, 2002, 2008
;טורנירים בינלאומיים
*גביע ליברטדורס
**סגנות (1) - 1972
*גביע ליברטדורס עד גיל 20 (1) - 2011

==קישורים חיצוניים==

* 

==הערות שוליים==

*
קטגוריה:קבוצות כדורגל פרואניות
קטגוריה:קבוצות כדורגל שהוקמו ב-1924
קטגוריה:לימה: מועדוני כדורגל
יחסי גאורגיה–יפן

[[שגרירות יפן בטביליסי, בירת גאורגיה.]]
יחסי גאורגיה–יפן (בגאורגית: საქართველო-იაპონიის ურთიერთობები, ביפנית: グルジアと日本の関係) הם היחסים הדיפלומטיים בין גאורגיה לבין יפן. שתי המדינות כוננו יחסים דיפלומטיים לראשונה ב-3 באוגוסט 1992. גאורגיה מיוצגת ביפן על ידי שגרירותה אשר נמצאת בטוקיו, בירת יפן. ליפן יש שגרירות אשר ממוקמת בטביליסי, בירתה של גאורגיה.

==השוואה מדינית==
{| class="wikitable"
! scope="col" style="width: 12%;" | מדינה
! גאורגיה
! יפן
|-
|
שם בשפה הרשמית
| בגאורגית: საქართველო
| ביפנית: 日本
|-
| סמל
 150px
|-
|
דגל
 150px
|-
| עיר בירה והעיר הגדולה ביותר
| טביליסי

קואורדינטות של הבירה = 
| טוקיו

קואורדינטות של הבירה = 
|-
|הקמה
| פירוק ברית המועצות9 באפריל 1991
| המאה ה-7 לפנה"ס
|-
|ראש המדינה
| נשיאסלומה זוראבישווילי
| קיסרנארוהיטו, קיסר יפן
|-
|אוכלוסייה
| 3,997,000 נפש (יולי 2020)
| 125,507,472 נפש (יולי 2020)
|-
|צפיפות האוכלוסייה
| 57.35 נפש לקמ"ר
| 332.11 נפש לקמ"ר
|-
|שטח
| 69,700 קמ"ר
| 377,915 קמ"ר
|-
|אחוז שטח המים
| זניח
| 0.8%
|-
| שפות
| גאורגית (רשמית).
| יפנים (לאומית); אין שפה רשמית במדינה.
|-
|דת
| 83.9% נוצרים אורתודוקסים גאורגים9.9% מוסלמים3.9% ארמנים אפוסטולים0.8% נוצרים קתולים0.8% אחר0.7% אתאיסטים.
| 51.82% שינטו34.9% בודהיזם4.0% כתות שינטו2.3% נצרות7.0% לא ענו
|-
| תמ"ג
| 39,850 מיליון $
| 5,443,000 מיליון $
|-
| תמ"ג לנפש
| 9,970 $
| 43,368 $
|-
| HDI
| 0.786 (גבוה)
| 0.909 (גבוה מאוד)
|}

==כלכלה משותפת==
יפן שולחת מדי שנה סיוע כלכלי נרחב לפרויקטים שונים של פיתוח הכלכלה והתרבות בגאורגיה. בתחום המסחר, הייצוא היפני לגאורגיה עולה על הייצוא הגאורגי ליפן. רוב המוצרים אשר יפן מייצאת לגאורגיה הם מכוניות וחלקי רכב, גאורגיה מייצאת ליפן מוצרי מזון וכימיקלים בעיקר.

==שיתוף פעולה צבאי==
בפברואר 2011 נפגש שר החוץ הגאורגי, ניקולוז ושקידזה, עם מנכ"ל משרד הביטחון היפני הירושי אוי. השניים שוחחו על הסיכויים לשיתוף פעולה צבאי עתידי בין יפן לגאורגיה.

==סחר==
הייצוא הגאורגי ליפן לשנת 2018 הסתכם בכ-2.1 מיליארד ין. המוצרים העיקריים אשר הובאו ליפן הם: בגדים, אלומיניום, כימיקלים ויין.

הייצוא היפני לגאורגיה לשנת 2018 עמד על 28.1 מיליארד ין. המוצרים העיקריים אשר הובאו לגאורגיה הם: כלי רכב, גומי ומכונות.

==קישורים חיצוניים==

==הערות שוליים==
מצוק קאמנוב

מצוק קאמנוב או שלוחת קאמנוב (באנגלית: Kamenov Spur; בבולגרית: Каменов връх) הוא מצוק נישא שאינו מכוסה קרח, או שלוחה סלעית ברמת פוייברן, בחוף אוסקר השני, בארץ גרהאם, שבאנטארקטיקה. 

גובהו של המצוק 600 מטרים מעל פני הים. 

המצוק מתנשא מעל קרחון אוונס שמצפון לו. 

המצוק מצוי 3.8 קילומטרים מצפון-מערב לפסגת סנט סאבה; 5.7 קילומטרים ממזרח למעבר וישנה; ו-6.5 קילומטרים מדרום-מזרח להר ביסטר. 

== היסטוריה ==
=== מקור השם ===

המצוק נקרא על שמו של בוריסלאב קאמנוב, גאולוג במשלחת המחקר הבולגרית הראשון באנטארקטיקה בשנים 1987–1988.

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137394 מצוק קאמנוב] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19066&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מצוק קאמנוב] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.95028601055907,-65.09386879614448,14&?query=&?map_type=hybrid תצלום לוויין של אזור המצוק, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
קאמנוב
קאמנוב
בית ממכר עתיקות (סרט, 1984)

בית ממכר עתיקות (באנגלית: The Old Curiosity Shop) הוא סרט הנפשה אוסטרלי משנת 1984, המבוסס על הרומן באותו שם מאת צ'ארלס דיקנס. זהו סיפורה של ילדה בשם נל, שחיה עם סבא שלה בחנות העתיקות שלו. בסרט מתואר מה קורה להם אחרי שהם מפונים מביתם על ידי המלווה בריבית קווילפ. את הסרט הפיקו אולפני ההנפשה ברבנק שהפיקו סרטי אנימציה אחדים המבוססים על רומנים קלאסיים. תקציב הסרט מוערך כ-11 מיליון דולר. סרטי דיקנס נמכרו לפוקס המאה העשרים בארצות הברית ולחברת Seven Network באוסטרליה.

==צוות השחקנים==
* ג'ון בנטון
* ג'ייסון בלקוול
* וולאס איטון
* פנה הקפורת'-ג'ונס
* בריאן הריסון
* דורין הארופ
* רוס היגינס
* סופי הורטון
* ג'ניפר מלט

==קישורים חיצוניים==

==הערות שוליים==

קטגוריה:סרטי 1984
קטגוריה:סרטי הנפשה
קטגוריה:סרטים אוסטרליים
קטגוריה:סרטים באנגלית
קטגוריה:סרטים המבוססים על בית ממכר עתיקות
תרמיל פגז מעוטר במזכרת מכיבוש ירושלים

"תרמיל פגז מעוטר במזכרת מכיבוש ירושלים" הוא תרמיל של פגז תותח מעוטר, שנוצר על ידי "קבוצת אילה" מבצלאל, בית מדרש לאמנות ולמלאכות-אמנות באזור שנת 1918, ומציין את כיבוש ירושלים (1917). 
==תיאור==
קבוצת אילה היא קבוצה של בוגרים של "בצלאל, בית מדרש לאמנות ולמלאכות-אמנות", שפתחו בתקופת סוף מלחמת העולם הראשונה בית מלאכה לעבודות באטיק, שפעל בחסות בית הספר. עיצוב התרמיל אופייני לעבודות שנוצרו ב"בצלאל" בתקופה זו. הוא מבוסס על שני רגיסטרים (רצועות אורך). העליון מכיל תיאור נוף פסטורלי של רועה צאן עם עדר עיזים. הרגסטר התחתון מכיל שורה של קשתות ובהן דגם עיטורי של גפנים. בחלקו התחתון של התרמיל מופיעה הכתובת "souvenir of the conquest of Jerusalem 9th. Dec. 1917" (באנגלית: "מזכרת מכיבוש ירושלים, 9 בדצמבר 1917"). מתחתיה מופיע סמל הקבוצה.

פגז דומה שיצר רפאל אברהם שלם הוצג בתערוכה "בצלאל של שץ" (1982), שהוצגה במוזיאון ישראל.

==ראו גם==
*תרמיל פגז מעוטר בדימוי מקומות קדושים בארץ-ישראל
==הערות שוליים==

קטגוריה:בצלאל, בית מדרש לאמנות ולמלאכות-אמנות
קטגוריה:אמנות יהודית
קטגוריה:יצירות משנת 1918
היירוקלס מאלכסנדריה

היירוקלס מאלכסנדריה (ביוונית: Ἱεροκλῆς ὁ Ἀλεξανδρεύς) היה סופר נאופלאטוניסט יווני שהיה פעיל סביב 430 לספירה.

הוא למד תחת פלוטרכוס (הנאופלטוניסט) באתונה בראשית המאה ה-5, ולימד במשך כמה שנים באלכסנדריה. נראה כי הוא גורש ממנה והתיישב בקונסטנטינופול. בזמן שהתגורר שם, בא לידי התנגשות עם הממשלה הנוצרית והוכה באופן חמור בבית המשפט, ייתכן בשל דבקותו בדת היוונית הישנה. הוא נזרק לכלא והולקה באכזריות. לאחר מכן גורש ופרש לאלכסנדריה. תאוסביוס נזכר כתלמידו.

== חיבוריו ==
החיבור השלם היחיד שלו שנשמר, היא הפרשנות על "פסוקי הזהב של פיתגורס" . היא נהנתה ממוניטין רב בימי הביניים וברנסאנס, וישנם תרגומים רבים בשפות אירופיות שונות. כמה כתבים אחרים, במיוחד אחד על השגחה וגורלו, מסת נחמה המוקדשת לפטרונו אולימפיודורוס מתבאי, מצוטטים או נזכרים על ידי פוטיוס וסטובאיוס . היירוקלס טען נגד פטליזם אסטרולוגי בהתבסס על כך שהוא נתמך על ידי צורך בלתי-רציונלי במקום על ידי השגחה אלוהית רציונלית. מאותה סיבה, הוא התנגד לפרקטיקות תאורגיות ומאגיות, מכיוון שאלו ניסיונות להחליף את הסדר ההשגחתי האלוהי.

אף על פי שהוא אף פעם לא מזכיר את הנצרות בחיבוריו ששרדו, כתביו נלקחו כניסיון ליישב בין מסורות דת יוונית לבין האמונות הנוצריות בהן הוא אולי נתקל בקונסטנטינופול.

לאוסף של כ-260 הערות שנונות המיוחסות להיירוקלס ולפילאגריוס, ה"פילוגלוס", אין קשר עם היירוקלס מאלכסנדריה, אך ככל הנראה הוא אוסף מאוחר יותר, שנוסד על בסיס שני אוספים ישנים יותר. כיום מוסכם כי הקטעים של ה"אלמנטים של אתיקה" שנשמרו על ידי סטובאיוס הם מתוך חיבור מאת פילוסוף סטואי בשם היירוקלס , בן זמנו של אפיקטטוס, אשר זוהה עם "Hierocles Stoicus vir sanctus et gravis" אצל אולוס גליוס (ix. 5. 8). תיאוריה זו מאושרת על ידי גילויו של פפירוס.

==קישורים חיצוניים==
* 

==הערות שוליים==

קטגוריה:בוגרי אתונה בעידן הרומאי
קטגוריה:פילוסופים רומאים
קטגוריה:סופרים ביזנטים
קטגוריה:אלכסנדריה: אישים
קטגוריה:מחברים כותבי יוונית
קטגוריה:יוונים ממצרים
קטגוריה:אישים שחיו במאה ה-5
רמת פוייברן

רמת פויברן (באנגלית: Poibrene Heights) היא רמה בחוף אוסקר השני, בארץ גרהאם, שבאנטארקטיקה. 

אורכה של הרמה 18 קילומטרים (בכיוון צפון-מערב - דרום-מזרח); רוחבה של הרמה 19 קילומטרים. 

שיא גובהה של הרמה 850 מטרים מעל פני הים (בפסגת ראבנוגור). 

הרמה מתנשאת מעל קרחון אוונס שמצפון לה; מעל מפרצון וון שמצפון - מזרח לה; מעל גבעת וייטסייד שממזרח לה; מעל נקודת פוין שמדרום -מזרח לה; מעל נקודת קונינו ומפרצון אקזאספריישן שמדרום לה; ומעל קרחון פאנצ'בול שמדרום - מערב לה. 

מעבר וישנה מפריד בין רמת פוייברן לבין רמת פורבידן.

== היסטוריה ==
=== מקור השם ===

הרמה נקראת על שם הכפר פויברן שבדרום בולגריה. 

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137425 רמת פוייברן] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19076&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת פוייברן] באתר הגאזט האנטארקטי המשווה SCAR של ממשלת אוסטרליה

== הערות שוליים ==

קטגוריה:בולגריה באנטארקטיקה
פוייברן
פוייברן
לאבה

לאבה (בצרפתית: Labé; בנ'קו : ߟߊߓߋ߫) היא עיר שמשמשת כבירת המחוז לאבה , שבגינאה.

== גאוגרפיה ==
לאבה נמצאת כ-212 קילומטרים מבירת גינאה, קונאקרי.

== אקלים ==
הטמפרטורה הממוצעת היא 22 מעלות צלזיוס. החודש הכי חם הוא אפריל (28 מעלות צלזיוס). החודש הכי קר הוא יולי (18 מעלות צלזיוס). כמות המשקעים הממוצעת היא 1,571 מילימטרים בשנה. חודש אוגוסט הוא החודש הגשום ביותר (366 מ"מ גשם), וחודש פברואר הוא החודש היבש ביותר (3 מ"מ גשם).

== תנועה ותחבורה ==
העיר ממוקמת ליד הכבישים N5, N8 ו-N27.

== קישורים חיצוניים ==

* 

== הערות שוליים ==

קטגוריה:גינאה: ערים
קטגוריה:יישובים שהוקמו ב-1755
קאריבה

קאריבה (באנגלית: Kariba) היא עיר שמשמשת כבירת נפת קאריבה , שבמחוז משונלנד-מערב , שבזימבבואה.

== גאוגרפיה ==
לאבה נמצאת כ-165 קילומטרים מבירת המחוז, צ'יאוי וכ-258 קילומטרים מבירת זימבבואה, הארארה. בנוסף, הוא נמצא ליד אגם קאריבה .

== אקלים ==
הטמפרטורה הממוצעת היא 25 מעלות צלזיוס. החודש הכי חם הוא נובמבר (30 מעלות צלזיוס). החודש הכי קר הוא ינואר (18 מעלות צלזיוס). כמות המשקעים הממוצעת היא 984 מילימטרים בשנה. חודש ינואר הוא החודש שיש בו הכי הרבה גשם (253 מ"מ גשם), וחודש יולי הוא החודש שיש בו הכי פחות גשם (1 מ"מ גשם).

== קישורים חיצוניים ==

* 

== הערות שוליים ==

קטגוריה:זימבבואה: ערים
דוכס את'ול

חיילי [[רגימנט האת'ול היילנדרים המשרתים את הדוכסות וברקע טירת בלייר כס הדוכסות.]]
דוכס את'ול (באנגלית: Duke of Atholl או Athole) הוא תואר אצולה סקוטי הניתן בממלכה המאוחדת. התואר ניתן לעומד בראש שבט מארי ונושא לצידו מספר תארים נוספים, כמו גם את הפיקוד על רגימנט האת'ול היילנדרים - הכח הצבאי הפרטי היחיד באירופה. דוכסות את'ול נוסדה על ידי המלכה אן ב-1703 עם הפיכת מרקיז את'ול ג'ון מארי לדוכס את'ול הראשון. נכון ל-2012, נושא בתואר זה ברוס מארי, דוכס את'ול ה-12, בעל חברה לייצור שלטים בדרום אפריקה אשר למעשה כלל לא חי בממלכה המאוחדת.

לצד התואר 'דוכס את'ול' שאר תוארי הדוכס כוללים תארים קודמים שנותרו, כאלו שנוספו או כאלו שהתמזגו מנישואים וכדומה: מרקיז טוליברדין, מרקיז את'ול, רוזן סטרת'טי וסטרת'רדל, רוזן טוליברדין, רוזן את'ול, ויקונט בלקוהידר גלנאלמונד וגלנלין, ויקונט בלקוהידר, לורד מארי בלווני וגסק, לורד מארי גסק ובלוקהידר, ולורד מארי מטוליברדין. אחוזת הדוכסות היא טירת בלייר שם שוכנת גם מפקדת הרגימנט של הדוכס.

==סמל הדוכסות==
שלט האצולה של הדוכסות מורכב ממגן המחולק לארבע רבעים, ובמרכזו מגן בצבע אזור בעל מסגרת כפולה ושלושה כוכבים - שלט האצולה של שבט מארי. מעל למגן המרכזי מוטען כתר דוכס.
* רבע ראשון (עליון שמאל): שישה פסים בצבע סאבל ואור - סמל את'ול
* רבע שני (עליון ימין): פס משובץ על רקע אור - סמל סטיוארט
* רבע שלישי (תחתון שמאל): בנד בצבע אזור מוטען בשלושה ראשי אייל בצבע אור - סמל סטנלי
* רבע רביעי (תחתון ימין): טריסקל על רקע אדום - סמל האי מאן

==דוכסי את'ול==
* ג'ון מארי, דוכס את'ול הראשון (1724–1660) - בנו הבכור של ג'ון מארי, מרקיז את'ול הראשון (ראש פלוגת הקשתים המלכותית הראשון)
* ג'יימס מארי, דוכס את'ול השני (1764–1690) - בנו השלישי של הדוכס הראשון
* ג'ון מארי, דוכס את'ול השלישי (1774–1729) - בנו של ג'רג' מארי, הבן החמישי של הדוכס הראשון
* ג'ון מארי, דוכס את'ול הרביעי (1830–1755) - בנו הבכור של הדוכס השלישי
* ג'ון מארי, דוכס את'ול החמישי (1846–1778) - בנו הבכור של הדוכס הרביעי, נפטר ללא יורש
* ג'ורג' אוגוסטוס פרדריק ג'ון מארי, דוכס את'ול השישי (1864–1814) בנו הבכור של ג'יימס מארי, ברון גלנליון הראשון, בנו השני של הדוכס הרביעי
* ג'ון ג'יימס יו הנרי סטיוארט-מארי, דוכס את'ול השביעי (1917–1840) בנו היחיד של הדוכס השישי
* ג'ון ג'ורג' סטיוארט-מארי, דוכס את'ול השמיני (1942–1871) בנו השני של הדוכס השביעי, נפטר ללא יורש
* ג'יימס סטיוארט-מארי, דוכס את'ול התשיעי (1957–1879) בנו הצעיר של הדוכס השביעי, נפטר ללא יורש
* ג'ורג' ליין מארי, דוכס את'ול העשירי (1996–1931) בן דודו הרביעי מדרגה שנייה של הדוכס השביעי (נכד-נינו של ד"ר ג'ורג' מארי, בנו של הכומר ג'ורג' מארי בנו השני של דוכס את'ול השלישי)
* ג'ון מארי, דוכס את'ול ה-11 (2012–1929) בן דודו השני מדרגה ראשונה של הדוכס העשירי (אותו קו ירושה לדוכס את'ול השלישי)
* ברוס ג'ורג' רונלד מארי, דוכס את'ול ה-12 (נולד 1960) בנו הבכור של הדוכס ה-11

==קישורים חיצוניים==

את'ול
קטגוריה:סקוטלנד: תרבות
קטגוריה:שבט מארי
קטגוריה:אצולה סקוטית
יוסל קוטלר

יוסל קוטלר, איור מהספר מונטערגאנג, 1934
יוסל קוטלר (ביידיש יאָסל קאָטלער ; 1896 האימפריה הרוסית - 11 ביוני 1935 ניו יורק ארצות הברית) היה אומן רב תחומי, משורר, סופר, סאטיריקן, מחזאי שכתב ביידיש, מאייר, מעצב, בובנאי ומייסד תיאטרון הבובות הראשון ביידיש בארצות הברית ומהבולטים בתאטרוני הבובות שם<ref></ref>.

== ביוגרפיה ==
קוטלר נולד בעיירה במחוז ווהלין (כיום באוקראינה). התייתם מהוריו בגיל צעיר והיגר עם אחיו כנער בשנת 1911 לארצות הברית. הוא החל לעבוד בעיתון היידי הסאטירי "גרויסער קונדעס" בעריכת משה נאדיר. הוא שימש בעיתון כמאייר וכתב סיפורים קצרים, שם בשנת 1922 פגש את זוני מאוּד שהפך לשותפו לעשייה. בעידוד משה נאדיר כתב שירים וסיפורים חלקם פורסמו בעיתוני ילדים ובכתבי עת לספרות, כגון "נייַ ייִדיש" בעריכת המשורר אברהם רייזן. כמו כן פרסם טור יומי בעיתון היידי הקומוניסטי "מאָרגן־פרײהײט"<ref></ref>. קוטלר ומאוד החלו לעסוק גם בעיצוב תפאורה ופתחו ביחד סטודיו בכיכר יוניון.

== תיאטרון מודיקוט (מאדיקאט) ==
בשנים לאחר מלחמת העולה הראשונה עלתה בארצות הברית הפופולריות של תיאטרון הבובות. בשנת 1923 שכר מוריס שוורץ את קוטלר, מאוּד וחברם האומן יעקב טוורקוב(Jack tworkov) כמעצבי תפאורה לתיאטרון שלו. בעונת 1924–1925 העלה התיאטרון של שוורץ את ההצגה"כישופמאכערין". הוא רצה לשלב בסצנת השוק גם תיאטרון הבובות. הוא הזמין אצל השלושה את עיצוב התפאורה כולל יצירת תיאטרון הבובות. בסופו של דבר, שוורץ לא שילב את הבובות בהצגה אבל כתוצאה מהחוויה החליטו השלושה ליצור תיאטרון בובות משל עצמם<ref></ref>.

בשנת 1925 הקימו השלושה את תיאטרון הבובות היידי מודיג'אקוט ששמו הוא הלחם של שמותיהם. טוורקוב שהתנגד ליצירה פוליטית פרש מהתיאטרון, ששמו הפך למודיקוט. הצגות התיאטרון עסקו בפולקלור יהודי, בהווית המהגרים היהודיים בארצות הברית ובביקורת פוליטית. התיאטרון זכה להצלחה בקרב דוברי היידיש ובקרב מעמד הפועלים. התיאטרון יצא למסע הופעות תחילה בצפון אמריקה וקובה ובשנת 1929 יצא למסע ממושך באירופה והופיע בין השאר בערים לונדון פריז וורשה וילנה ומוסקבה, המסע זכה להצלחה גדולה. במקביל לפעילות התיאטרון המשיך קוטלר לכתוב ולאייר ספרים וכתבי עת לילדים ביידיש, לעיתים בשיתוף עם מאוּד. בשנת 1933 נפרדו מאוד וקוטלר. קוטלר המשיך ליצור תיאטרון בובות, לאייר ולכתוב. בשנת 1934 פרסם את הספר מונטערגאנג.

קוטלר החל לעבוד על פרויקט של הפקת סרט תיאטרון בובות על פי ההצגה הדיבוק הוא הכין גרסה ראשונית של סרט כדי לעניין מפיקים בהוליווד. בשנת 1935 בדרכו מערבה נהרג בתאונת דרכים במדינת איווהבלווייתו השתתפו כעשרת אלפים מלווים<ref></ref>

== פּאַרטיזאַנער ליבע (עלי בריקדות) ==
השיר פּאַרטיזאַנער ליבע (אהבת פרטיזן) נכתב על ידי קוטלר והולחן על ידי אליהו טייטלבוים, עבור אחת מההצגות בתיאטרון הבובות<ref></ref>. השיר פונה ל"מרים האהובה" (ליבע מאַריאָן) ומתייחס למאבק קומוניסטי. לשיר נכתב תרגום לעברית בשם "עלי בריקדות". בגרסה העברית, השיר פונה ל"שרה האהובה" והוא נכתב ברוח רוויזיוניסטית בידי איש האצ"ל מיכאל אשבל והפכה להמנון של אנשי האצ"ל<ref></ref>.

== יצירות ==
*
*די סוחרים פון פעפער (סוחרי הפלפל) - בספר פיר קינדער אפערעטעס יצא לאור בווילנא 1933 ( הולחן בידי מיכאל גלבארט <ref></ref>)
*[http://archive.org/stream/nybc200054 מונטערגאַנג - ניו יורק 1934]

== לקריאה נוספת ==
*,Encyclopedia of the American lefts, Second Edition הערך Mudicut Theater

== הערות שוליים ==

קטגוריה:יהודים מווהלין
קטגוריה:סופרים כותבי יידיש
קטגוריה:ילידי 1896
קטגוריה:נפטרים ב-1935
דיסט

דיסט (בפלמית: Diest) היא עיר במחוז ברבנט הפלמית, באזור פלנדריה שבבלגיה.

העיקר ממוקמת כ-60 ק"מ מהבירה בריסל. דיסט ממוקמת בצפון-מזרח המחוז, והמחוזות שקרובים אליה הם אנטוורפן בצפון ולימבורג ממזרח. העיירה יושבת לגדות נהר דמר.

העיר הייתה בשליטת בית נסאו בין השנים 1499 ל-1795. אחד מצאצאיה של המשפחה, פיליפס וילם, נסיך אורנז' , נקבר בעיר.

== ערים תאומות ==
* 
* 
* 
* 
* 

==גלריה==
<gallery>
קובץ:Diest15.jpg|כנסיית סיינט סולפיטוס
קובץ:Diest_Ingang_Begijnhof.jpg|כניסה לבגינאז'
קובץ:Diest.jpg|השוק הגדול
קובץ:Diest, monumentaal straatzicht3 2009-08-29 16.57.JPG|אנדרטת הבתים
</gallery>

== קישורים חיצוניים ==

* 

קטגוריה:פלנדריה: ערים
ריצ'י ריגן

ריצ'י רייגן
ריצ'רד ג'וזף "ריצ'י" ריגן (באנגלית: Richard Joseph "Richie" Regan; 23 בנובמבר 1930 – 24 בדצמבר 2002) היה כדורסלן אמריקאי, אשר שיחק בקבוצת רוצ'סטר/סינסינטי רויאלס מליגת ה-NBA בין השנים 1955–1958. בעונת נבחר להשתתף במשחק האולסטאר, ולאורך 3 עונותיו בליגה רשם ממוצעים כוללים של 8.3 נקודות, 2.9 אסיסטים ו-2.6 ריבאונדים למשחק.

==ביוגרפיה==
ריגן נולד וגדל בעיר ניוארק שבניו ג'רזי, ובין השנים 1949–1953 למד באוניברסיטת סיטון הול אשר בסאות' אורנג' הסמוכה. ב-3 עונותיו בקבוצת הכדורסל של האוניברסיטה שיחק תחת המאמן חבר היכל התהילה של הכדורסל האני ראסל, ולצידו של השחקן וולטר דיוקס. לאורך התקופה העמיד ממוצעים של 12.7 נקודות, 5.4 אסיסטים ו-5.0 ריבאונדים למשחק.

בדראפט ה-NBA{{כ}} 1953 נבחר ריגן על ידי רוצ'סטר רויאלס בבחירה הרביעית, אולם באותה שנה התגייס לחיל הנחתים של ארצות הברית, במדיה שירת בשנתיים הבאות. לקראת עונת הצטרף לרוצ'סטר, יחד עם שחקני הרוקי ג'ק טוויימן ומוריס סטוקס. בעונת נבחר להשתתף במשחק האולסטאר, לצדם של טוויימן וסטוקס, על אף שרשם ממוצעים צנועים יחסית של 9.8 נקודות ו-3.1 אסיסטים למשחק. בסיום עונת עזב את הקבוצה ופרש ממשחק, בגיל 27 בלבד.

בין השנים 1960–1970 שימש כמאמן הראשי של קבוצת הכדורסל באוניברסיטת סיטון הול, בה שיחק בעברו כסטודנט. מאזנה הכולל של הקבוצה לאורך התקופה עמד על 112 ניצחונות ו-131 הפסדים (46.1%).

ב-24 בדצמבר 2002 נפטר ריגן כתוצאה מאי-ספיקת לב, בגיל 72.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:ניו ג'רזי: כדורסלנים
קטגוריה:כדורסלני אוניברסיטת סיטון הול
קטגוריה:בחירות דראפט של רוצ'סטר רויאלס
קטגוריה:כדורסלני רוצ'סטר רויאלס
קטגוריה:כדורסלני סינסינטי רויאלס
קטגוריה:משתתפי משחק האולסטאר של ה-NBA
קטגוריה:אמריקאים שנולדו ב-1930
קטגוריה:אמריקאים שנפטרו ב-2002
פסגת ראבנוגור

פסגת ראבנוגור (באנגלית: Ravnogor Peak; בבולגרית: връх Равногор)) היא פסגה סלעית, המכוסה בחלקה בקרח, בחוף אוסקר השני, בארץ גרהאם, שבאנטארקטיקה. 

גובהה של הפסגה 850 מטרים מעל פני הים. 

הפסגה ממוקמת בחלק הדרומי של רמת פוייברן, והיא הנקודה הגבוהה ביותר ברמה. 

הפסגה ממוקמת 11.3 קילומטרים ממערב לגבעת וייטסייד; 15.15 קילומטרים צפונית-מערבית מנקודת פוין; 10.3 קילומטרים צפונית - צפונית מערבית מנקודת קונינו; 7.8 קילומטרים צפונית - מזרחית מנקודת דיראלו; 4.9 קילומטרים דרומית - דרום-מזרחית מפסגת סנט סאבה. 

== היסטוריה ==
=== מקור השם === 

הפסגה נקראת על שם הכפר רבנוגור שבדרום בולגריה. 

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/display_name.cfm?gaz_id=137424 פסגת ראבנוגור] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=19077&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסגת ראבנוגור] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.85915703970341,-65.15666544029199,16&?query=&?map_type=hybrid תצלום לוויין של אזור הפסגה, וסימון מיקום האתרים סביבה] באתר copernix

== הערות שוליים ==

קטגוריה:בולגריה באנטארקטיקה
ראבנוגור
ראבנוגור
אב-סול

הרברט אנתוני סטיבנס הרביעי (באנגלית: Herbert Anthony Stevens IV; נולד ב-23 בפברואר 1987) הוא ראפר אמריקאי.

== קריירה ==
ב-2011 הוציא את אלבום הבכורה שלו, Longterm Mentality. האלבום הגיע למקום ה-73 במצעד אלבומי ה-R&B/היפ-הופ.<ref name=":0"></ref>

ב-2012 הוציא את אלבומו השני, Control System.<ref></ref> האלבום כולל הופעות אורח של קנדריק לאמאר, סקולבוי קיו, דני בראון, ועוד.<ref></ref> האלבום הגיע למקום ה-9 במצעד אלבומי הראפ של בילבורד.<ref name=":0" />

ב-2014 הוציא את אלבומו השלישי, . האלבום זכה לתשבחות רבות.<ref></ref>

ב-2016 הוציא את אלבומו הרביעי, . האלבום נתמך על ידי הסינגלים "Huey Knew" ו-"Braille" אשר זכו להצלחה מסחרית רבה. האלבום עצמו זכה לתשבחות רבות.<ref></ref> בסמוך לצאתו, נכנס אל המקום ה-9 במצעד אלבומי ה-R&B/היפ-הופ.<ref name=":0" />

== דיסקוגרפיה ==
=== אלבומי אולפן ===
* 2011: Longterm Mentality
* 2012: Control System
* 2014: 
* 2016: 

=== מיקסטייפים ===
* 2009: Longterm
* 2010: Longterm 2: Lifestyles of the Broke and Almost Famous

== קישורים חיצוניים ==

== הערות שוליים ==

קטגוריה:ראפרים אמריקאים
קטגוריה:אמריקאים שנולדו ב-1987